als_Latn dik_Latn sag_Latn
Programi Botëror i Ushqimit ka pezulluar ndihmën për 1.7 milion refugjatë sirianë, për shkak të krizës financiare, ndërsa Agjencia e Kombeve të Bashkuara, me seli në Romë, ka thënë se u ka dhënë refugjatëve në Jordani, Liban, Turqi, Irak dhe Egjipt kuponë për të blerë ushqime në dyqane.
Është paralajmëruar se ndalimi i ndihmës mund të jetë “shkatërruese”.
Drejtori i Programit Botëror të Ushqimit, Ertharin Cousin, ka thënë se agjencisë i duhen 64 milionë dollarë për të mbështetur refugjatët sirianë vetëm gjatë dhjetorit, transmeton Rel.
Mbi 3.2 milionë njerëz kanë lënë Sirinë, ndërsa 7.6 milionë të tjerë janë zhvendosur brenda vendit, prejse ka nisur kryengritja kundër presidentit Bashar al-Assad, më shumë se tre vjet më parë.
als_Latn als_Latn als_Latn als_Latn